Ihaste sild

Ihaste sild on raudbetoonsild Tartu linna kagupiiril. Sild viib üle Emajõe ühendades Ihaste ja Ropka tööstusrajooni. See on üks osa Tartu Idaringteest, mille valmimistähtaeg oli 2015. aasta aprill, kuid sild avati liikluseks juba 2. veebruaril 2015.Kristel Härma "Uus Ihaste sild loodetakse käiku lasta kavandatust varem" ERR Uudised, 05.09.2014.Ihaste sild avatakse Tartu rahu aastapäeval ERR Uudised, 19.01.2015.

2014. aasta algul korraldasid Tartu linnavolikogu ja Tartu Postimees sillale nime leidmiseks konkursi."Ihaste sild on seni menukaim nimi" Postimees, 
23.01.2014 Linna geodeesiateenistus oli pakkunud silla nimeks Ringtee silda"Uus sild saab nime" Postimees, 03.01.2014, kuid konkursi järel otsustas linn eelistada Ihaste silla nime. Ihaste nime toetas 83 konkursil osalejast 32."Uue silla nimeks saab Ihaste sild" Tartu Postimees 20.02.2014, lk 2

Silla kogupikkus on 400 meetrit, millest Emajõe kohale jääb 90-meetrise avaga lõik. Ülejäänud sillaosa rajati kahele poole jõge Ropka-Ihaste luha kohale. Emajõe kohal on silla kogulaius 15,5 meetrit.Risto Mets, Tartu andis loa Idaringtee sillaehituseks, Postimees, 15. jaanuar 2013 Sillal on 1+1 sõidurajaga sõidutee, sellest ühel pool nelja meetri laiune kergliiklustee. Ihaste sillale paigaldati 1,4 m kõrgused läbipaistvast materjalist müratõkked, kahe keskmise samba juurde ehitati vaateplatvormid.Jaan Olmaru "Uus sild võtab järjest rohkem ilmet" Postimees, 20.02.2014 Silla ehitas Eesti ettevõte K-Most"Ihaste sild" Ehitus, Äripäeva lisa, 26.08.2014.

Emajõe keskmise veetaseme juures saavad silla alt läbi sõita kuni 10,5 meetri kõrgused laevad.

Rahvahääletusel valiti Ihaste sild Tartu aasta teoks 2015.Jüri Saar Tartu aasta tegu on Ihaste sild ja idaringtee teine ehitusala PM 29. detsember 2015

Eesti Betooniühing valis Ihaste silla aasta betoonehitiseks 2015, põhjendades seda uue tehnoloogia, kvaliteetsete insenerilahenduste, looduskaitselisi kaalutlusi arvestava ning meeldiva välislahendusega. Konkursižürii kirjutas otsuse kommentaaris: "Eriliseks teeb silla see, et ta asub nii vertikaalselt kui ka horisontaalselt kõvera peal, pakkudes sellega korraliku väljakutse nii projekteerijale kui ka ehitajale. Betoonarhitektuuri kõverused ja kumerused kogu silla ulatuses koos vaateplatvormide ja trepiga demonstreerivad ehedalt betooni kui struktuurmaterjali eeliseid." Žürii esimees Aadu Kana tõstis esile DOKA mobiilset rippraketise süsteemi, mida silla 90 meetri pikkuse peaava katmisel kasutati Baltimaades esimest korda: "Varasemalt ei ole Baltikumis sellises mahus konsoolse valuna rajatisi ehitatud. Selle tehnoloogia kasutus võimaldas efektiivset ja ökonoomset teostust silla peaava ehitusel üle Emajõe, rääkimata ehituskoormuse mõju vähendamisest keskkonnale ja mõlemal pool silda asuvatele Natura aladele."http://www.betoon.org/uudiste-arhiiv/2016-2/aasta-betoonehitis-on-ihaste-sild/

 Viited 

Välislingid

"Uus sild saab nime" Postimees, 3. jaanuar 2014
"Vanglasild või Laibaleidja" Tartu Ekspress, 13. veebruar 2014
Jaan Olmaru "Uus sild võtab järjest rohkem ilmet" Postimees, 20. veebruar 2014
"Ihaste sild" Ehitus, Äripäeva lisa, 26. august 2014
"Ihaste sild sai lõpuks kokku" Postimees, 2. september 2014
Kristel Härma "Uus Ihaste sild loodetakse käiku lasta kavandatust varem" ERR, 5. september 2014
Keili Sükijainen "Tartus peeti Ihaste silla sarikapidu" Seitsmesed Uudised, 5. september 2014

Kategooria:Tartu sillad